**ZMLUVA O DIELO č. xxx**

uzavretá podľa § 409 zákona č. 513/1991 Z.z. Obchodný zákonník a o zmene a doplnení

niektorých zákonov, v znení neskorších predpisov, medzi zmluvnými stranami

##### Kupujúci: René Pavlík SHR

Obchodné meno:

Sídlo: Baltická 15, 04012 Košice

IČO: 17227917

DIČ: 1030051011

IČ DPH: SK1030051011

Bankové spojenie: Všeobecná úverová banka a.s.

IBAN:

Zastúpený: René Pavlík

(ďalej len **„kupujúci“)**

##### a

**Predávajúci:**

Obchodné meno:

Sídlo:

IČO:

DIČ:

IČ DPH:

Zapísaný v:

Bankové spojenie:

IBAN:

Zastúpený:

(ďalej len **„predávajúci“**, spolu ďalej len **„zmluvné strany“** alebo jednotlivo **„zmluvná strana“)**

##### Preambula

Táto zmluva je výsledkom postupu vyhláseného kupujúcim – zákazka mimo ZVO. Predmet plnenia bude spolufinancovaný z nenávratného finančného príspevku financovaného z Európsky poľnohospodársky fond pre rozvoj vidieka (EPFRV), štátneho rozpočtu a vlastných zdrojov na základe Zmluvy o poskytnutí nenávratného finančného príspevku (ďalej „Zmluva o NFP“) pre projekt s názvom „Efektívna a energeticky úsporná výroba mliečnych produktov

##### Predmet zmluvy

1. Predmetom Zmluvy je dodávka zariadení na predmet zákazky **- Strešný fotovoltický systém s výkonom 50,84 kWp**
* Fotovoltické zariadenie

(ďalej len „**zariadenia**“ alebo „**tovar**“) vrátane jeho dopravy na miesto plnenia, záručného servisu, servisných podmienok, inštalácie a uvedenia do prevádzky, prevzatie predmetu plnenia a zaplatenie dohodnutej zmluvnej ceny kupujúcim. Predávajúci s predmetom plnenia odovzdá kupujúcemu aj dokumentáciu potrebnú na jeho prevádzku a údržbu.

1. Predávajúci sa zaväzuje realizovať (dodať) kupujúcemu predmet zákazky za cenu uvedenú v ponuke a za ďalších podmienok stanovených v súťažných podkladoch k vyššie uvedenému obstarávaniu.
2. V prípade, ak je na riadne užívanie predmetu plnenia nevyhnutné akékoľvek právo duševného vlastníctva predávajúceho alebo tretej osoby, predávajúci zabezpečí, že kupujúci nadobudnutím vlastníctva k predmetu plnenia získa aj všetky oprávnenia a licencie na takého práva a odplata za používanie týchto práv bude zahrnutá v cene predmetu plnenia.
3. Predávajúci vyhlasuje, že je výlučným vlastníkom tovaru. Tovar nie je zaťažený žiadnym právom tretej osoby, najmä záložným právom alebo predkupným právom, Tovar nie je prenajatý a v čase predaja ani nebude prenajatý tretej osobe a neexistuje právny predpis ani rozhodnutie orgánu verejnej moci, ktoré by Predávajúcemu akýmkoľvek spôsobom bránili v nakladaní s tovarom.
4. Predávajúci sa zaväzuje, že **zariadenia** budú dodané spolu s dodacím listom **zariadení,** návodom na použitie **zariadení** v slovenskom alebo českom jazyku, záručným listom **zariadení,** kópiami certifikátov alebo iných obdobných dokumentov, ktorými je schválené uvedenie **zariadenia** do prevádzky a jeho užívanie v zmysle príslušných právnych predpisov, dokladmi preukazujúcimi nadobudnutie licencie, alebo iného práva duševného vlastníctva v prípade, že v **zariadení** je predmet takéhoto duševného vlastníctva vyjadrený.

Tovar sa považuje za riadne dodaný **po odovzdaní v súlade s podmienkami tejto zmluvy.**

1. Predávajúci sa ďalej zaväzuje na základe tejto zmluvy ako súčasť dodávky tovaru poskytnúť

##### kupujúcemu:

1. dopravu zariadenia do miesta určenom v tejto Zmluve,
2. inštaláciu zariadenia na mieste určenom v tejto Zmluve,
3. odskúšanie a sprevádzkovanie zariadenia,
4. odovzdanie zariadenia formou prebierky,
5. Kupujúci sa zaväzuje zabezpečiť technologickú podporu pri sprevádzkovaní **zariadenia.**
6. Oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči dodávateľovi kontrolu / audit obchodných dokumentov a vecnú kontrolu v súvislosti s realizáciou zákazky a dodávateľ je povinný poskytnúť súčinnosť v plnej miere. Uvedenú klauzulu je dodávateľ povinný doplniť aj do zmlúv so subdodávateľmi.

##### Kúpna cena

1. Cena za predmet zmluvy podľa Čl. 1 tejto zmluvy vyjadruje cenovú úroveň v čase predloženia návrhu zmluvy a je stanovená dohodou zmluvných strán v súlade so Zákonom NR SR č. 18/1996 Z. z. o cenách v znení neskorších predpisov, Vyhláškou MF SR č. 87/1996 Z. z. ktorou sa vykonáva zákon NR SR č. 18/1996 Z. z. o cenách v znení neskorších predpisov a je doložená dodávateľom predloženou cenovou ponukou, ktorá tvorí neoddeliteľnú prílohu k tejto zmluve.
2. Zmluvné strany sa dohodli, že cena za dodanie tovaru je:

cena bez DPH .

1. Cena za Tovar je určená na základe obstarávania kupujúceho. Táto cena je záväzná.
2. **Zmluvné strany** jasne vyhlasujú, že cena stanovená v bode 1 tohto článku je cena pevná, odsúhlasená **predávajúcim** na základe jeho odborne vykonaného zhodnotenia **každej dodávanej položky,** jej stavu a podmienok súvisiacich s dodávkou predmetu plnenia**. Predávajúci** prehlasuje, že neuplatní navýšenie ceny z dôvodu prípadného chybného výpočtu pri spracovaní ponuky.
3. **Predávajúci** sa zaväzuje, že bez predchádzajúceho písomného súhlasu **kupujúceho** nebude postupovať, odplatne ani bezodplatne prevádzať, ani inak nakladať s pohľadávkami vyplývajúcimi zo zmluvy.
4. **Platobné podmienky**
5. Zmluvné **strany** sa dohodli, že cena predmetu plnenia bude uhrádzaná takto

a.) 1. Záloha v sume ( 10 % = ............- € + 20 % DPH ak relevantné =) ............ € zálohová faktúra vystavená do 14-tich dní po ............- obdržaní objednávky, lehota splatnosti 60 dní. .

b.) 2. Záloha v sume ( 35 % = € + 20 % DPH ak relevantné =) ............ € zálohová faktúra vystavená do 14-tich dní po dodaní tovaru, lehota splatnosti 60 dní.

c.) Doplatok - Suma ( 55 % = ............- € + 20 % DPH ak relevantné =) ........... € vyúčtovacia faktúra vystavená do 14-tich dní po uvedení zariadenia do prevádzky, potvrdené preberacím protokolom, lehota splatnosti 60 dní.

K prijatým zálohám budú vystavené faktúry k prijatej platbe. Výška zálohy sa môže meniť po dohode zmluvných strán pred podpisom zmluvy.

Podkladom k vystaveniu a úhrade vyúčtovacej faktúry bude preberací protokol o odovzdaní a prevzatí predmetu plnenia podpísaný zástupcami oboch zmluvných strán. Predávajúci zašle kupujúcemu faktúru minimálne v štyroch vyhotoveniach najneskôr do 14 dní odo dňa prevzatia predmetu plnenia kupujúcim. Vo vyúčtovacej faktúre budú zohľadnené zálohové platby zaplatené kupujúcim.

1. Lehota splatnosti riadne vystavenej vyúčtovacej faktúry bude 60 dní od jej doručenia kupujúcemu. Peňažný záväzok kupujúceho vyplývajúci z tejto Zmluvy bude splnený dňom odpísania príslušnej sumy z jeho účtu v prospech účtu predávajúceho.
2. Úhrada sa uskutočňuje bezhotovostným prevodom na účet **predávajúceho.** V prípade ak je na vystavenej faktúre uvedené iné číslo účtu **predávajúceho,** je **kupujúci** bez ohľadu na túto skutočnosť oprávnený uhradiť príslušnú cenu na účet **predávajúceho** uvedený v hlavičke tejto zmluvy.
3. Faktúra (daňový doklad) **predávajúceho** musí obsahovať nasledovné náležitosti:
* obchodné meno Predávajúceho, adresu jeho sídla, miesta podnikania, prípadne prevádzkarne, jeho identifikačné číslo pre daň z pridanej hodnoty,
* bankové spojenie Predávajúceho (názov a adresa banky Predávajúceho, SWIFT kód),
* číslo bankového účtu (v tvare IBAN),
* názov Kupujúceho, adresu jeho sídla, miesta podnikania, prípadne prevádzkarne Kupujúceho a jeho identifikačné číslo pre daň z pridanej hodnoty, ak mu je pridelené,
* poradové číslo faktúry,
	+ dátum dodania predmetu plnenia, ak tento dátum možno určiť a ak sa odlišuje od dátumu vyhotovenia faktúry,
	+ dátum vyhotovenia faktúry,
	+ množstvo a druh dodaného tovaru,
	+ základ dane, jednotkovú cenu bez dane a zľavy a rabaty, ak nie sú obsiahnuté v jednotkovej cene,
	+ sadzbu dane, údaj o oslobodení od dane alebo v prípadoch, ak predávajúci neuplatňuje na faktúre DPH z iných dôvodov, informáciu o osobe povinnej zaplatiť DPH, s uvedením príslušného ustanovenia právnych predpisov, ktoré to odôvodňujú,
	+ výšku dane spolu v mene EUR,
	+ celkovú sumu požadovanú na platbu v mene EUR zaokrúhlenú na dve desatinné miesta,
	+ číslo a názov zmluvy,

názov Projektu **„Efektívna a energeticky úsporná výroba mliečnych produktov”**

1. **Zmluvné strany** sa dohodli, že v prípade, ak faktúra **predávajúceho** nebude obsahovať náležitosti uvedené v predchádzajúcom bode, je **kupujúci** oprávnený vrátiť ju **predávajúcemu** na opravu alebo doplnenie. V takom prípade sa plynutie lehoty splatnosti zastaví a nová lehota splatnosti začne plynúť odo dňa doručenia riadne a správne vystavenej faktúry **kupujúcemu.**

##### Miesto, čas a spôsob plnenia

1. **Predávajúci** je povinný dodať predmet plnenia v mieste realizácie projektu **kupujúceho: Nováčany 145, 04421 Košice okolie** (ďalej aj **„pracovisko"**), včas a riadne.
2. **Predávajúci** je povinný dodať predmet plnenia v množstve, kvalite a vyhotovení podľa prílohy č.1 a dodať **kupujúcemu** prislúchajúcu sprievodnú dokumentáciu.
3. **Predávajúci** je povinný dodať tovar nezaťažený právom tretej osoby.
4. **Predávajúci dodá tovar** na základe písomnej objednávky. Predávajúci tovar dodá najneskôr do: **do 10 týždňov odo dňa platnosti a účinnosti zmluvy, po vystavení objednávky. Zmluva nadobudne platnosť dňom podpisu a účinnosť po splnení odkladacej podmienky, ktorá spočíva v tom, že dôjde k nadobudnutiu účinnosti zmluvy o poskytnutí NFP**.
5. V prípade ak hrozí, že **predávajúci nedodá** tovar alebo príslušnú časť tovaru v lehote určenej podľa tejto zmluvy, **predávajúci** je povinný o tejto skutočnosti písomne informovať **kupujúceho** bez zbytočného odkladu po tom, čo sa o tejto skutočnosti dozvie. Toto oznámenie bude obsahovať dôvody omeškania a predpokladaný deň dodávky tovaru**.** Splnením povinnosti **predávajúceho** uvedenej v tomto odseku nie sú dotknuté ostatné nároky **kupujúceho** vyplývajúce z porušenia záväzku **predávajúceho dodať tovar** riadne a včas, predovšetkým nároky na zmluvnú pokutu a náhradu škody.
6. **Predávajúci** znáša nebezpečenstvo škody na veciach, ktoré zabezpečil pre vykonanie predmetu plnenia. Kupujúci znáša nebezpečenstvo straty vecí, ktoré predávajúci zabezpečil pre vykonanie predmetu plnenia a je zodpovedný za ich ochranu od dodania na miesto plnenia až do ich inštalácie a uvedenia do prevádzky.
7. Nebezpečenstvo vzniku škody na predmete plnenia znáša výlučne **predávajúci** a to až do jeho prevzatia zo strany **kupujúceho.** Nebezpečenstvo vzniku škody na tovare prechádza zo **predávajúceho** na **kupujúceho** záverečným odovzdaním predmetu plnenia, podpísaním **Preberacieho protokolu.**
8. V prípade vzniku škody na časti tovaru do času jeho prevzatia **kupujúcim** sa **predávajúci** zaväzuje túto škodu oznámiť **kupujúcemu** a prednostne, bez zbytočného odkladu, uviesť príslušnú časť tovaru do pôvodného stavu.
9. Dodacie listy predkladané pri dodávke príslušnej časti **tovaru kupujúcemu** musia obsahovať číslo tejto zmluvy a popis príslušnej časti **tovaru,** ktorý je obsahom dodávky. Poverená osoba **kupujúceho** prekontroluje a písomne potvrdí správnosť a zhodu dodacích listov s obsahom dodávky, ktorý je predmetom tejto zmluvy.
10. **Predávajúci** je povinný písomne oznámiť pripravenosť príslušnej časti **tovaru** k odoslaniu najneskôr 5 pracovných dní pred jeho vyexpedovaním.
11. Za veci prevzaté od **kupujúceho** na zapracovanie do príslušnej časti **tovaru** zodpovedá **predávajúci** v rovnakom rozsahu ako skladovateľ za škodu na skladovanej veci podľa § 533 Obchodného zákonníka.

##### Záruka a nároky z vád tovaru

1. **Predávajúci** zodpovedá za to, že každá časť tovaru bude dodaná podľa podmienok tejto zmluvy, a že počas záručnej doby bude mať vlastnosti dohodnuté v tejto zmluve ako aj obvyklé vlastnosti a bude spôsobilá na riadne používanie.
2. Záručná doba na **tovar**, resp. **zariadenia tvoriace predmet plnenia tejto zmluvy je 24 mesiacov**. Záručná doba začína plynúť odo dňa odovzdania príslušnej časti tovaru (**jednotlivého zariadenia**) a jej prevzatia **kupujúcim.** Počas tejto záručnej doby musí byť tovar spôsobilý na zmluvný a bežný účel a zachová si počas tejto lehoty dohodnuté a obvyklé vlastnosti.
3. **Zmluvné strany** sa dohodli že **kupujúci** je oprávnený uplatňovať nároky z akejkoľvek vady kedykoľvek až do skončenia trvania záručnej doby. Za vadu tovaru sa považuje aj vada v dokladoch potrebných na užívanie tovaru.
4. **Predávajúci** zodpovedá za vady, ktoré má predmet plnenia v okamihu prechodu nebezpečenstva na **kupujúceho,** aj keď sa vada stane zjavnou až po tejto dobe. **Predávajúci** zodpovedá takisto za vadu, ktorá vznikne po dobe prechodu nebezpečenstva na **kupujúceho,** ak je spôsobená porušením povinností **predávajúceho.** Na odstránenie vád zistených a reklamovaných **kupujúcim** v záručnej dobe nastúpi **predávajúci** v lehote do 72 hodín od oznámenia **kupujúcim.** Zároveň bude poskytnutá podpora na horúcej linke "Hot Line" - tel. číslo: ..............................., e-mail: .................................
5. **Kupujúci** sa zaväzuje, že prípadnú požiadavku na odstránenie vady uplatní bezodkladne po jej zistení písomne, e-mailom.
6. Záručná doba neplynie po dobu, po ktorú **kupujúci** nemôže užívať **zariadenie** pre jeho vady, za ktoré zodpovedá **predávajúci.**
7. Ak má dodaný **tovar** vady, **kupujúci** oznámi **predávajúcemu** vady a **kupujúci** má vždy právo požadovať od **predávajúceho,** aby bez zbytočného odkladu začal s odstraňovaním vád a v lehote primeranej zložitosti a charakteru vád na svoje náklady odstránil vady, a to:
	1. dodaním chýbajúcej časti predmetu plnenia,
	2. odstránením vád opravou, ak sú vady opraviteľné v mieste dodania alebo
	3. odstránením vád opravou, ak sú vady opraviteľné v mieste v najbližšom servisnom pracovisku **predávajúceho** alebo v najbližšom pracovisku servisného partnera **predávajúceho,** ak povaha vád predmetu plnenia neumožňuje ich odstránenie spôsobmi v mieste dodania; v tomto prípade je **predávajúci** povinný na svoje náklady dopraviť príslušnú časť predmetu plnenia alebo celý predmet plnenia z miesta dodania do svojho servisného pracoviska alebo do najbližšieho pracoviska svojho servisného partnera a následne po odstránení vád na svoje náklady dopraviť príslušnú časť predmetu plnenia alebo celý predmet plnenia do miesta dodania.
8. Do doby odstránenia vád nie je **kupujúci** povinný platiť časť **zmluvnej ceny,** ktorá by zodpovedala jeho nároku na zľavu zo **zmluvnej ceny,** ak by vady neboli odstránené.
9. **Predávajúci** znáša všetky náklady spojené s odstránením vád predmetu plnenia, najmä náklady na prácu spojenú s odstránením vád, náklady na obstaranie častí zariadenia, ktorými majú byť nahradené vadné časti predmetu plnenia a náklady na dopravu s tým súvisiacu.
10. Predmet plnenia má právne vady, ak predmet plnenia alebo jeho časť je zaťažená právom tretej osoby alebo ak existujú záväzky predávajúceho na zriadenie takýchto práv tretej osoby (napr. právom z priemyselného a duševného vlastníctva, záložným právom a pod.) (ďalej „**právne vady**“).
11. Kupujúci je povinný písomne oznámiť predávajúcemu právne vady do 14 pracovných dní po tom, čo sa dozvedel o uplatnení práva tretej osoby podľa bodu 10 toho článku.
12. Ak má akákoľvek časť predmetu plnenia akúkoľvek právnu vadu podľa bodu 10 tohto článku, má kupujúci vždy právo požadovať od predávajúceho, aby bez zbytočného odkladu, najneskôr do 30 dní od obdržania písomného oznámenia kupujúceho o právnej vade, na svoje náklady odstránil právne vady. Do doby odstránenia právnych vád podľa bodu 15 tohto článku nie je kupujúci povinný zaplatiť zmluvnú cenu.
13. V prípade, že **predávajúci** neodstráni právne vady predmetu plnenia v lehote podľa bodu 12 tohto článku, bude **kupujúci** oprávnený:
	1. požadovať zľavu zo **zmluvnej ceny (kupujúci** je vždy oprávnený znížiť o zľavu **zmluvnú cenu** platenú **predávajúcemu;** ak **zmluvná** cena už bola zaplatená, môže **kupujúci** požadovať vrátenie časti **zmluvnej ceny,** alebo
	2. odstúpiť od zmluvy.
14. **Kupujúci** je povinný rozhodnúť sa medzi nárokmi podľa bodu 13 do 30 dní od márneho uplynutia lehoty podľa bodu 12.
15. V prípade právnych vád ktorejkoľvek časti predmetu plnenia je **predávajúci** zároveň povinný na svoje náklady zabezpečiť obhajobu **kupujúceho** proti nárokom tretích osôb z porušenia ich práv, a uhradiť všetky sumy, najmä náklady, škody a trovy právneho zastúpenia, ktoré súd vo svojom konečnom rozhodnutí prizná tretej osobe, alebo na ktoré vznikne tretej osobe nárok v súlade s dohodou o urovnaní s treťou osobou odsúhlasenou **predávajúcim,** za predpokladu, že **kupujúci** oznámi **predávajúcemu** písomne právne vady v lehote podľa bodu 12 tohto článku.
16. Voľba medzi nárokmi uvedenými v bode 8 resp. 13 tohto článku patrí **kupujúcemu**, ak túto voľbu oznámi **predávajúcemu** v oznámení vád zaslanom **predávajúcemu. Zmluvné strany** sa dohodli, **že kupujúci** môže v každom prípade popri nároku uvedenom v bode 8 požadovať aj primeranú zľavu zo **zmluvnej ceny.**
17. **Predávajúci** sa zaväzuje v záručnej dobe tovaru v lehote: 72 hodín od doručenia písomnej reklamácie začať s odstraňovaním vád na vlastné náklady. Uvedená lehota sa predlžuje o dni pracovného voľna a sviatky.
18. V prípade, že sa predávajúci dopustil pri obstarávaní kolúzneho správania, alebo iným nedovoleným spôsobom ovplyvnil výber víťazného uchádzača a uvedené sa preukáže, čím dôjde ku strate pridelených finančných prostriedkov, objednávateľ si vyhradzuje možnosť uplatnenia náhrady škody.

##### Odovzdanie a prevzatie tovaru do užívania

1. Preberacie konanie bude pozostávať z prevzatia **zariadenia** u **kupujúceho** (vrátane inštalácie, uvedenia

**zariadenia** do prevádzky a preverenie kompletnosti a funkčnosti **zariadenia).**

1. O prevzatí tovaru sa spíše preberací protokol (ďalej len **„Preberací protokol**“), ktorý podpíšu obidve **zmluvné strany,** a ktorý bude obsahovať čitateľné mená a podpisy kontaktných osôb odovzdávajúceho a preberajúcich osôb, pečiatku a dátum prevzatia **Tovaru.**
2. K podpísaniu **Preberacieho protokolu** za **kupujúceho** a **predávajúceho** sú oprávnené kontaktné osoby **kupujúceho** a **predávajúceho** určené v tejto zmluve. **Predávajúci** odovzdá **kupujúcemu** všetky doklady, ktoré sú potrebné na prevzatie a na užívanie **zariadenia.** V prípade, že má **tovar** pri preberaní vady, respektíve **predávajúci** si riadne nesplnil akúkoľvek zo svojich povinností podľa tejto zmluvy, **kupujúci** je oprávnený odmietnuť prevzatie predmetu plnenia.
3. Bez ohľadu na ostatné ustanovenia tejto zmluvy, **kupujúci** je vždy oprávnený podmieňovať prevzatie príslušnej časti tovaru preukázaním riadnej inštalácie, uvedením do prevádzky a odskúšaním **zariadenia,** predvedením a overením funkčnosti **zariadenia,** dodávkou úplnej technickej dokumentácie k **zariadeniu,** potrebnej na jeho riadne užívanie. Pokiaľ nie sú skúšky, predvedenie riadne vykonané v dohodnutom termíne, nebezpečenstvo škody na **zariadení** neprechádza na **kupujúceho** ani v prípade splnenia ostatných povinností pri vykonaní predmetu plnenia a **kupujúci** je oprávnený odmietnuť prevzatie predmetu plnenia. **Zmluvné strany** sa dohodli, že tento prípad sa nepovažuje za prípad omeškania **kupujúceho** s prevzatím predmetu plnenia.
4. Neúspešné overenie akéhokoľvek z kritérií uvedeného v tomto článku je dôvodom na neprevzatie **tovaru kupujúcim** a **predávajúci** je povinný na vlastné náklady vykonať všetky nevyhnutné úkony na **tovare.**
5. **Kupujúci** po neúspešnom overení kritérií, určí **predávajúcemu** lehotu, v ktorej sa opakovane vykonajú skúšky podľa kritérií uvedených v tomto článku. **Pokiaľ predávajúci ani v opakovanej lehote nepreukáže, že príslušný tovar spĺňa všetky v tejto Zmluve dohodnuté požiadavky (najmä funkčné a/alebo výkonnostné parametre, riadnu inštaláciu a uvedenie do prevádzky), ide zo strany predávajúceho o podstatné porušenie tejto Zmluvy.**

##### Vyššia moc

1. **Predávajúci** a **kupujúci** nie sú povinní plniť povinnosti podľa zmluvy počas doby trvania okolností, ktoré sú nezávislé od vôle **zmluvných** strán a ktoré vylučujú ich zodpovednosť v zmysle príslušných právnych predpisov. V prípade ak takéto okolnosti nastanú, **predávajúci** je oprávnený predĺžiť termín vykonania predmetu plnenia a **kupujúci** je oprávnený predĺžiť termín splatnosti ceny o dobu trvania takýchto okolností. **Zmluvná strana,** ktorá bola takýmito okolnosťami postihnutá, je povinná bezodkladne písomne informovať druhú **zmluvnú stranu,** v opačnom prípade nebude mať nárok na uplatnenie svojich práv podľa tohto odseku.
2. Ak sa splnenie tejto zmluvy stane nemožným do 2 mesiacov od vyskytnutia vyššej moci, **zmluvná strana,** ktorá sa bude chcieť odvolať na vyššiu moc, požiada druhú **zmluvnú stranu** o úpravu zmluvy vo vzťahu k **tovaru,** k cene a času plnenia. Ak nedôjde k dohode, môže **zmluvná strana,** ktorá sa odvolala na vyššiu moc odstúpiť od zmluvy. Účinky odstúpenia nastanú dňom doručenia oznámenia o odstúpení od zmluvy.

##### Odstúpenie od zmluvy

1. V prípade podstatného porušenia tejto zmluvy **zmluvnou stranou** je druhá **zmluvná strana** oprávnená od tejto zmluvy odstúpiť bez zbytočného odkladu po tom, čo sa o tomto porušení dozvedela.
2. Ak porušenie zmluvných povinností **zmluvnou stranou** z tejto zmluvy znamená nepodstatné porušenie zmluvnej povinnosti, môže druhá **zmluvná strana** odstúpiť od zmluvy v prípade, že **zmluvná strana,** ktorá je v omeškaní, nesplní svoju povinnosť ani v dodatočnej primeranej lehote, ktorá jej na to bola poskytnutá, ibaže táto skôr vyhlási, že svoj záväzok nesplní.
3. **Kupujúci** je oprávnený odstúpiť od tejto **zmluvy,** najmä ak **predávajúci** koná akýmkoľvek spôsobom v rozpore so zásadami poctivého obchodného styku, dopustí sa nekalosúťažného konania, koná v rozpore s právnymi predpismi na ochranu hospodárskej súťaže; alebo ak svojim konaním poškodzuje dobré meno a oprávnené záujmy **kupujúceho.**
4. Podstatným porušením zmluvy sa rozumie najmä:
	1. omeškanie **predávajúceho** s dodávkou zariadenia o viac ako 30 dní;
	2. dodanie **zariadenia** s neodstrániteľnou podstatnou vadou, ktorá bráni alebo by mohla brániť jeho riadnemu užívaniu, resp. vedie k nesplneniu technických parametrov **zariadenia** uvedených v prílohe č. 1 k tejto zmluve.
5. Odstúpenie od zmluvy sa stáva účinným doručením písomného oznámenia o odstúpení druhej zmluvnej strane.
6. Predávajúci je oprávnený odstúpiť od zmluvy v prípade, že kupujúci preukázateľne odmietne poskytnúť potrebné spolupôsobenie (oznámené minimálne 72 hodín vopred) a plnenie podmienok tejto zmluvy, ktoré by podstatným spôsobom znemožňovalo predávajúcemu plniť podmienky uvedené v tejto zmluve.
7. Keď kupujúci odstúpi od zmluvy bez zavinenia predávajúceho, kupujúci uhradí predávajúcemu náklady, ktoré mu preukázateľne vznikli prípravou tovaru na dodanie**.**
8. Zmluvné pokuty a odstúpenie od zmluvy musí byť oznámené písomne, pričom musí byť uvedený dôvod, pre ktorý zmluvná strana požaduje sankciu alebo od zmluvy odstupuje.
9. Odstúpením od tejto zmluvy zanikajú všetky práva a povinnosti **zmluvných strán** zo zmluvy okrem práv a povinností, ktoré sú následkom odstúpenia od zmluvy. Odstúpenie od zmluvy sa však nedotýka nároku na náhradu škody vzniknutej porušením tejto zmluvy, nároku na zmluvnú pokutu alebo na úrok z omeškania.
10. **Zmluvná strana,** ktorej pred odstúpením od tejto zmluvy poskytla plnenie druhá **zmluvná strana,** toto plnenie vráti, pričom sa na vrátenie uplatnia podmienky podľa všeobecne záväzných právnych predpisov. Ak vracia plnenie **zmluvná strana,** ktorá odstúpila od tejto zmluvy, má nárok na úhradu preukázateľných nákladov s tým spojených.

##### Zmluvné sankcie

1. V prípade omeškania **predávajúceho** s riadnym dodaním tovaru a jeho inštaláciou patrí **kupujúcemu** nárok na zmluvnú pokutu vo výške 0,05 % za každý začatý deň omeškania, avšak maximálne do výšky 20% celkovej **zmluvnej ceny**. Nárokom na zmluvnú pokutu nie je dotknutý nárok na náhradu škody. **Zmluvné strany** prehlasujú, že výška takto určenej zmluvnej pokuty je primeraná povahe a výške zabezpečovanej zmluvnej povinnosti.
2. V prípade omeškania **kupujúceho** so zaplatením **zmluvnej ceny,** resp. jej časti, patrí **predávajúcemu** nárok na zaplatenie úroku z omeškania vo výške 0,05 % z dlžnej sumy za každý deň omeškania.

##### Doručovanie

1. Všetky oznámenia a všetka komunikácia medzi **zmluvnými stranami** podľa tejto zmluvy sa uskutočňuje písomne, a to doporučene, expresnou kuriérskou službou, faxom alebo e-mailom a považujú sa za riadne doručené ich doručením príslušnej **zmluvne strane,** ak nie je ustanovené inak; v prípade oznámenia faxom alebo e-mailom po potvrdení úspešného prenosu príjemcovi faxu, a to na adresy, ktoré **zmluvné strany** uviedli v záhlaví tejto zmluvy.
2. Na účely vykonávania ustanovení tejto zmluvy sú kontaktnými osobami, resp. koordinátormi nasledovné osoby:

a. za **predávajúceho**

b. za **kupujúceho:**

1. Každá zo **zmluvných strán** je oprávnená kedykoľvek zmeniť kontaktnú osobu, o čom je povinná bezodkladne písomne informovať druhú **zmluvnú stranu.** Kontaktná osoba bude disponovať oprávneniami a právomocami potrebnými pre prijímanie a realizáciu rozhodnutí v súvislosti s plnením tejto zmluvy.

##### Osobitné ustanovenia

1. V prípade rozporu medzi ustanoveniami zmluvy a dispozitívnymi ustanoveniami všeobecne záväzných právnych predpisov právneho poriadku Slovenskej republiky, platia ustanovenia zmluvy. V prípade rozporu medzi ustanoveniami zmluvy a ustanoveniami všeobecne záväzných právnych predpisov právneho poriadku Slovenskej republiky, ktoré je možné dohodou zmluvných strán vylúčiť, platia ustanovenia zmluvy a uvedené ustanovenia všeobecne záväzných právnych predpisov právneho poriadku Slovenskej republiky sa považujú za výslovne vylúčené.
2. Ak ktorékoľvek z ustanovení tejto zmluvy je neplatné alebo neúčinné, alebo ak sa takým stane z akéhokoľvek dôvodu, potom platnosť ostatných ustanovení nebude žiadnym spôsobom dotknutá. **Zmluvné strany** súhlasia, že v takomto prípade sa takéto neplatné alebo neúčinné ustanovenie považuje za nahradené platným ustanovením, ktoré má čo možno najviac podobný skutočný a obchodný účinok ako pôvodné ustanovenie.
3. V súvislosti s dôvernými informáciami sprístupnenými druhej **zmluvnej strane** je každá zmluvná strana povinná počas platnosti tejto zmluvy a po dobu dvoch rokov po skončení platnosti tejto zmluvy uchovávať a zabezpečovať utajenie a dôvernosť akýchkoľvek informácií označených za dôverné a nebude takéto informácie reprodukovať ani poskytovať tretím stranám bez predchádzajúceho písomného súhlasu druhej **zmluvnej strany** a ani ich využívať iným spôsobom, ako na naplnenie účelu tejto zmluvy.
4. Predávajúci vyhlasuje, že nebude realizovať zákazku prostredníctvom subdodávateľa. Ak predávajúci mieni realizovať predmet plnenia aj prostredníctvom subdodávateľa, bezodkladne o tom informuje kupujúceho. Podmienkou je, že subdodávateľ je oprávnený dodať predmet plnenia, o čom predávajúci predloží kupujúcemu čestné vyhlásenie. Uvedené platí aj pri doplnení či zmene subdodávateľa. Povinnými informáciami, ktoré predávajúci pri realizácii zákazky cez subdodávateľa poskytuje, sú: identifikácia subdodávateľa (názov, sídlo, IČO) a identifikácia osoby oprávnenej konať za subdodávateľa (Meno a priezvisko, adresa pobytu, dátum narodenia) ak ide osobu, ktorá má povinnosť zápisu do RPVS.

##### Záverečné ustanovenia

1. Zmluva nadobúda platnosť dňom jej podpisu oboma zmluvnými stranami a účinnosť po splnení odkladacej podmienky, ktorá spočíva v tom, že dôjde k nadobudnutiu účinnosti zmluvy o poskytnutí NFP.
2. Táto zmluva je vyhotovená v 5 exemplároch, z ktorých Predávajúci obdrží 2 vyhotovenia a kupujúci 3 vyhotovenia.
3. Akékoľvek zmeny a/alebo doplnenia tejto zmluvy sa môžu vykonať iba na základe dohody obidvoch **zmluvných strán,** a to vo forme písomných a očíslovaných dodatkov k zmluve podpísaných oprávnenými zástupcami oboch **zmluvných strán.**
4. Pokiaľ táto Zmluva neustanovuje inak, budú sa vzájomné vzťahy **zmluvných strán,** ktoré vznikli na základe tejto zmluvy a ktoré v nej nie sú výslovne upravené, riadiť v zmysle § 262 ods. 1 Obchodného zákonníka príslušnými ustanoveniami Obchodného zákonníka a ostatnými všeobecne záväznými právnymi predpismi slovenského právneho poriadku.
5. **Zmluvné strany** sa dohodli, že na rozhodovanie všetkých sporov, ktoré medzi nimi vzniknú z právneho vzťahu vzniknutého na základe tejto zmluvy alebo súvisiacich s touto zmluvou, vrátane sporov o platnosť, výklad a zánik tejto zmluvy, je daná právomoc súdov Slovenskej republiky.
6. **Zmluvné strany** sa dohodli, že všetky práva a povinnosti v**yplývajúce** z tejto zmluvy zaväzujú aj právnych **nástupcov kt**orejkoľvek zo **zmluvných strán.**
7. **Zmluvné strany** týmto vyhlasujú, že s obsahom tejto zmluvy súhlasia, a že vyjadruje ich slobodnú a vážnu vôľu, čo potvrdzujú prostredníctvom svojich oprávnených zástupcov, ktorí zmluvu podpísali.

Prílohy: 1. Podrobná technická špecifikácia

Predávajúci Kupujúci

V V